paragraph_text: Diskografija albuma američke pjevačice Madonne sadrži dvanaest studijskih albuma, šest kompilacijskih albuma, tri soundtracka, tri live albuma i tri remix albuma. Madonna je 1982. potpisala ugovor s diskografskom kućom Sire Records, kompanijom pod velikom kućom Warner Bros. Recordsom. Nakon uspjeha prva dva singla "Everybody" i "Burninig Up", 1983. je potpisala ugovor o snimanju albuma. Prvi studijski albuma je nazvala po sebi, Madonna. Album je dospio na osmo mjesto američke Billboard 200 ljestvice i zaradio peterostruku platinastu certifikaciju prema RIAA-i. Zatim je slijedio drugi studijski album Like a Virgin (1984.). Album se popeo na vrh ljestvica u nekim zemljama, a u SAD-u je zaradio dijamantnu certifikaciju. True Blue kao treći studijski album izdaje 1986. Album je prodan u više od 24 milijuna primjeraka. Zatim slijede dva albuma koji su dobili platinaste certifikacije u SAD-u: Who's That Girl soundtrack za istoimeni film, i prvi remix album You Can Dance. Iako soundtrack sadrži i pjesme drugih izvođača, prema Billboard 200 i Warner Bros. Recordsu, smatra se Madonninim albumom. Četvrti studijski album Like a Prayer bio je treći Madonnin broj 1 album na Billboard 200.